
Vadovaudamasis Lietuvos Respublikos teritorijų planavimo įstatymo 6 straipsnio 3 dalimi, 17 straipsnio 8 ir 9 dalimis, 28 straipsnio 2 dalimi ir Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 315 ir 318 punktais: 
1. L e i d ž i u  koreguoti Vilniaus miesto savivaldybės administracijos direktoriaus pavaduotojo 2022 m. liepos 20 d. įsakymu Nr. A30-3049/22 „Dėl apie 6,3 ha teritorijos prie Džiaugsmo gatvės detaliojo plano tvirtinimo“ patvirtinto detaliojo plano (registro Nr. T00088012) sprendinius sklype V. Borisevičiaus g. 31 (kadastro Nr. 0101/0157:1466) ir gretimoje teritorijoje inicijavimo sutarties pagrindu.
2. N u s t a t a u  šiuos planavimo tikslus ir detaliojo plano uždavinius – pakeisti žemės sklypo V. Borisevičiaus g. 31 (kadastro Nr. 0101/0157:1466) ribas ir plotą prijungiant laisvos valstybinės žemės plotą ir nustatyti teritorijos naudojimo reglamentus vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
3. T v i r t i n u  detaliojo plano planavimo darbų programą (pridedama).

